Dumuzi (boh)

Dumuzi (čiže po sumersky "pravý syn"; v hebrejsko-aramejskej tradícii Tammúz alebo Tamúz alebo Tamuz) je v sumerskom náboženstve zbožštenie rovnomenného polomýtického sumerského kráľa prvej uruckej dynastie (pozri Dumuzi). 

Dumuzi bol bohom vegetácie a plodnosti, milenec a manžel Inanny (Ištar) a brat Geštinny. Podľa mýtov zostúpil do podsvetia a vrátil sa na zem, čo má byť vysvetlenie pre striedanie ročných období. 

Ako pôvodne sumerský boh bol neskôr aj akkadským, babylonským a asýrskym bohom a aj vzorom viacerých bohov staroorientálnych národov. 

 Iné projekty  

 Externé odkazy 
 ETCSL project, Faculty of Oriental Studies, University of Oxford

Kategória:Sumerskí bohovia